Akademiútbúgvingin er ein hægri eftirútbúgving, sum byggir á miðnám og verkligar royndir hjá tí lesandi. Útbúgvingin er væl egnað til teirra, sum hava tikið yrkisrættað miðnám, eitt nú skrivstovu- og handilslærlingar. Útbúgvingin er liðilig og kann tískil lagast til títt starv, tíni ynskir og tín tørv. Glasir bjóðar út 3-5 lærugreinir á Akademiútbúgvingini hvørt hálvár. Umsóknarblað til Akademiútbúgivngina kann heintast her. Útbúgvingin fevnir um 5 lærugreinar og endaliga verkætlan. Glasir bjóðar út 3 breytir á útbúgvingini í løtuni, hesar eru: Nógvar føroyskar fyritøkur kappast á altjóða marknaðinum og tí hava føroyskar fyritøkur tørv á starvsfólki, ið kenna til marknaðarførslu av vørum og tænastum á altjóða marknaðinum. Akademiútbúgvingin í Altjóða handli og marknaðarførslu er til tín, ið starvast innan sølu og marknaðarførslu. Útbúgvingin gevur tær innlit í, hvat hendir á marknaðinum og tú fært amboð, ið kunnu seta ferð á eftirspurningin eftir vørum og tænastum bæði á heimamarknaðinum og á globala marknaðinum. Útbúgvingin fevnir um tríggjar kravdar lærugreinir, tvær vallærugreinir og eina endaliga verkætlan. sí myndina niðanfyri: Á breytini Altjóða handil og marknaðarførsla skalt tú velja tvær vallærugreinir. Minst ein vallærugrein skal vera innan merkantila økið, og í mesta lagi ein lærugrein frá øðrum fakøki. Vallærugreinir á breytini eru: Søluleiðsla, Sølusálarfrøði, Vinnulívsrættur, Útflutningur og altjóðagerð, Altjóða samskifti og Marknaður- og mentanargreining. Námsætlan (studieordning) um breytina og einstøku lærugreininar er her. Tað hevur stóran týdning fyri allar fyritøkur at hava skil á búskapi og roknskapi–sama hvat vinnugrein talan er um og stødd á virki. Akademiútbúgvingin í Búskapi og tilfeingi er til tín, ið starvast innan búskap og logistikk. Útbúgvingin gevur tær innlit í búskapin í virkinum, og hvussu tilfeingið í virkinum kann lagast til virksemið. Útbúgvingin fevnir um tvær kravdar lærugreinir, tríggjar vallærugreinar og eina endaliga verkætlan. Tá ið tú hevur tikið kravdu lærugreinir Vinnubúskap og Búskaparstýring í verki, hevur tú møguleika at velja ímillum fleiri vallærugreinir innan merkantila økið. Harafturat hevur tú møguleika at velja eina lærugrein innan annað fakøki. Minst tvær av vallærugreinunum skulu vera innan merkantila økið, og ímesta lagi ein lærugrein frá øðrum fakøki. Vallærugreinir á breytini eru: Altjóða búskapur, Hagfrøði og Rokniark til búskaparstýring og Ársfrásøgn og roknskapargreining. Námsætlan (studieordning) um breytina og einstøku lærugreininar er her. Øll starvsfólk hava tørv á einari dugnaligari leiðslu, annahvørt talan er um eitt verkætlanartoymi ella eina størri altjóða fyritøku. Sum leiðari hevur tú tørv leiðsluamboðum til at røkja leiðsluuppgávuna á ein nøktandi hátt og at motivera starvsfólkini. Akademiútbúgvingin í Leiðslu er til verandi og komandi leiðarar og fevnir m. a. um starvsfólkaleiðslu, verkætlanarleiðslu, toymisleiðslu og broytingarleiðslu. Útbúgvingin er fyri teg, ið hevur áhuga í at fáa leiðsluamboð og innlit í leiðslu, samstarv og samskifti. Á breytini AÚ í Leiðslu eru tríggjar kravdar lærugreinir: Fyriskipan og starvssálarfrøði, Leiðsla í verki og Strategiskur leiðaraskapur. Harafturat eru tvær vallærugreinir og ein endalig verkætlan. Á breytini AÚ í Leiðslu skalt tú velja tvær vallærugreinir. Onnur av vallærugreinunum skal vera innan breytina, meðan hin vallærugreinin kann veljast millum allar lærugreinir innan merkantila økið. Vallærugreinir innan breytina eru m. a. HRM og Broytingarleiðsla. Námsætlan (studieordning) um breytina og einstøku lærugreininar er her. Á hvørjari breyt skalt tú taka kravdu lærugreinir. Somuleiðis skalt tú velja vallærugreinir. Leiðslubreytin Á breytini Leiðsla eru 3 kravdar lærugreinir. Harafturat skulu lesandi velja 2 vallærugreinir. Til ber at velja lærugreinir á breytunum á merkantila økinum. Í mesta lagi 10 ECTS kunnu veljast uttan fyri leiðslubreytina, t. d. á merkantila økinum. Leiðsla Fyriskipan og starvssálarfrøði Leiðsla í verki Strategiskur leiðaraskapur Broytingarleiðsla Coaching og ósemjuhandfaring Upplivingarleiðsla Breytir innan merkantila øki Á merkantila økinum eru fyri hvørja breyt 2 kravdar lærugreinir. Lesandi skulu velja 3 vallærugreinir. Til ber at velja lærugreinir á øðrum breytum á merkantila økinum. Í mesta lagi 10 ECTS kunnu veljast uttan fyri merkantila økið, t. d. leiðslu. Altjóða handil og marknaðarførsla Sølustrategi Altjóða marknaðarførsla og -greining Marknaðarførsla og samráðingar Sølusálarfrøði Søluleiðsla Vinnulívsrættur Útflutningur og altjóðagerð Altjóða Samskifti Marknaðar- og mentanargreining Búskap og tilfeingi: Vinnubúskapur Búskaparstýring í verki Rokniark til búskaparstýring Altjóða búskapur Hagfrøði Altjóða flutningur og flutningsjura Upplivingarbúskapur Bjóða vit ikki tær lærugreinir, sum tú hevur tørv á, ber til at taka lærugreinir á fjarlestri. AÚ er ein parttíðar lestur, ið telur tað sama sum HD 1. partur. Universitetini, ið bjóða HD útbúgvingar, krevja tó ávísar breytir og eina serliga lærugeinasamanseting fyri at lesandi við AÚ kunnu sleppa inn á HD 2. part. Kravt verður at umsøkjarar við Akademiútbúgvingini hava breytina‘ Altjóða handil og marknaðarførsla’ ella breytina‘ Búskapur og tilfeingi’ við serligari lærugreinasamanseting. Somuleiðis verður kravt, at tú hevur háttalæru (erhvervsøkonomisk metode), sum er partur av HD 1. parti. Til ber at taka hesa lærugrein á HD útbúgvingini á Føroya Handilsskúla, næstu ferð í heysthálvuni 2015 ella sum fjarlestur á Syddansk Universiteti. Um tú ynskir atgongd til HD 2. part við breytini‘ Altjóða handil og marknaðarførslu’ verður Akademiútbúgvingin sett saman av hesum lærugreinum: Sølustrategi Marknaðarførsla Vinnubúskapur Altjóða búskapur hagfrøði Vinnulívsrættur Endalig verkætlan Háttalæra (erhvervsøkonomisk metode) á HD 1. parti Um tú ynskir atgongd til HD 2. part við breytini‘ Búskapur og tilfeingi’ verður Akademiútbúgvingin sett saman av hesum lærugreinum: Vinnubúskapur Búskaparstýring í verki Aljtóða búskapur Hagfrøði Vinnulívsrættur Endalig verkætlan Háttalæra (erhvervsøkonomisk metode) á HD 1. parti